ᱥᱤᱱᱡᱳ ᱟᱵᱮ
ᱥᱤᱱᱡᱳ ᱟᱵᱮ (安倍 晋三, Abe Shinzō, ᱟᱲᱟᱝ [abe ɕindzoː]; ᱒᱑ ᱥᱮᱯᱴᱮᱢᱵᱚᱨ ᱑᱙᱕᱔ – ᱘ ᱡᱩᱞᱟᱭ ᱒᱐᱒᱒) ᱫᱚ ᱡᱟᱯᱟᱱ ᱨᱮᱱ ᱢᱤᱫ ᱨᱟᱡᱽᱟᱹᱨᱤ ᱱᱮᱛᱟ ᱠᱟᱱᱟᱭ ᱡᱟᱦᱟᱸᱭ ᱫᱚ ᱒᱐᱐᱖ ᱠᱷᱚᱱ ᱒᱐᱐᱗ ᱟᱨ ᱒᱐᱑᱒ ᱠᱷᱚᱱ ᱒᱐᱒᱐ ᱦᱟᱹᱵᱤᱫ ᱡᱟᱯᱟᱱ ᱫᱤᱥᱚᱢ ᱨᱮᱱ ᱢᱟᱨᱟᱝ ᱢᱚᱱᱛᱨᱤ ᱟᱨ ᱞᱤᱵᱟᱨᱮᱞ ᱰᱮᱢᱚᱠᱨᱮᱴᱤᱠ ᱯᱟᱨᱴᱤ ᱨᱮᱱ ᱢᱟᱨᱥᱮᱛ ᱮ ᱛᱟᱦᱮᱸ ᱠᱟᱱᱟ᱾ ᱩᱱᱤ ᱫᱚ ᱡᱟᱯᱟᱱ ᱨᱮᱭᱟᱜ ᱱᱟᱜᱟᱢ ᱨᱮ ᱥᱟᱱᱟᱢ ᱠᱷᱚᱱ ᱡᱟᱹᱥᱛᱤ ᱚᱠᱛᱮ ᱦᱟᱹᱵᱤᱫ ᱮ ᱛᱟᱦᱮᱸ ᱠᱟᱱᱟ ᱢᱟᱨᱟᱝ ᱢᱚᱱᱛᱨᱤ ᱠᱟᱱᱟᱭ᱾ ᱟᱵᱮ ᱫᱚ ᱟᱨᱦᱚᱸ ᱡᱩᱱᱤᱪᱤᱨᱳ ᱠᱟᱭᱡᱩᱢᱤ ᱟᱜ ᱟᱱᱰᱟᱨ ᱨᱮ ᱒᱐᱐᱕ ᱠᱷᱚᱱ ᱒᱐᱐᱖ ᱢᱩᱸᱫᱽ ᱨᱮ ᱢᱩᱬᱩᱛ ᱠᱮᱵᱤᱱᱮᱴ ᱥᱮᱠᱨᱮᱴᱟᱨᱤ ᱮ ᱛᱟᱦᱮᱸ ᱠᱟᱱᱟ ᱟᱨ ᱒᱐᱑᱒ ᱨᱮ ᱛᱷᱚᱨᱟ ᱫᱤᱱ ᱞᱟᱹᱜᱤᱫ ᱵᱤᱨᱳᱫᱷᱤ ᱱᱮᱛᱟ ᱞᱮᱠᱟᱛᱮᱭ ᱛᱟᱦᱮᱸ ᱠᱟᱱᱟ᱾
ᱯᱩᱭᱞᱩ ᱡᱤᱭᱚᱱ ᱟᱨ ᱥᱮᱪᱮᱫ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱥᱤᱱᱡᱳ ᱟᱵᱮ ᱫᱚ ᱒᱑ ᱥᱮᱯᱴᱮᱢᱵᱚᱨ ᱑᱙᱕᱔ ᱥᱮᱨᱢᱟ ᱨᱮ ᱴᱳᱠᱤᱭᱳ ᱨᱮ ᱢᱤᱫ ᱧᱩᱛᱩᱢᱟᱱ ᱯᱚᱞᱤᱴᱤᱠᱟᱞ ᱚᱲᱟᱜ ᱨᱮᱭ ᱡᱟᱱᱟᱢ ᱞᱮᱱᱟ᱾ ᱟᱡ ᱢᱟᱢᱟ ᱜᱚᱲᱚᱢ ᱵᱟ ᱱᱚᱵᱩᱥᱩᱠᱮ ᱠᱤᱥᱤ ᱫᱚ ᱠᱟᱹᱣᱰᱤᱼᱟᱨᱤ ᱨᱮᱱ ᱨᱟᱡᱟ ᱠᱚ ᱢᱮᱛᱟᱭ ᱠᱟᱱ ᱛᱟᱦᱮ ᱠᱟᱱᱟ᱾
sat_Olck sat_Olck sat_Olck sat_Olck